Ivanda Spulle-Meiere

**Ivanda Spulle-Meiere** (dzimusi ) ir latviešu keramiķe, grafikas māksliniece, mākslas maģistre un pasniedzēja Latvijas Biozinātņu un tehnoloģiju universitātē (LBTU), Dobeles mākslas skolas mākslas pedagoģe. Viņas radošajā darbībā līdzās keramikai nozīmīga vieta ir grafikām, zīmējumiem un darbam ar stiklu un citiem materiāliem. Viņas darbi regulāri izstādīti Latvijas un ārzemju izstāžu zālēs un galerijās, tai skaitā Jelgavā.

## Dzīvesgājums
Ivanda Spulle-Meiere dzimusi 1970. gada 26. maijā Jelgavā, Maijas un Māra Spulles ģimenē, kurā uzauga kopā ar brāli Uldi.

Beigusi Jelgavas 2. vidusskolu (1985), Rīgas Lietišķās mākslas vidusskolu (1989), Latvijas Mākslas akadēmijā ieguvusi mākslas bakalaura grādu (1995) un mākslinieka profesionālo kvalifikāciju.

Beigusi Latvijas Mākslas akadēmijas P. Martinsona keramikas meistardarbnīcu (1997), iegūstot mākslas maģistra grādu (1997).

Strādājusi:

* r/a "Latvijas keramika (1989-1990) kā keramiķe,
* bērnu un jauniešu centrā *"[[Jaunrades nams JUNDA|Junda]]"* kā keramikas pedagoģe (1992-98),
* LLU Pārtikas Tehnoloģijas fakultātē kā Uztura un mājturības katedras lektore (1998-2000),
* LLU Tehniskās fakultātes (TF) Izglītības un mājsaimniecības institūtā (IMI) par lektori (2000-2023),
* LBTU Inženierzinātņu un informācijas tehnoloģiju fakultātes Mehānikas un dizaina institūtā (MDI) par pasniedzēju (no 2023),
vienlaicīgi strādājusi par mākslas pedagoģi: 
* Dobeles mākslas skolā (kopš 1998),
* RBJC Praktiskās estētikas skolā (2013-2018),
* Rīgas Jauno tehniķu centra Dabaszinību skolā (2018-2023).

## Profesionālā darbība

Vadījusi studiju kursus: kompozīcija, kompozīcija un krāsu mācība, gleznošana, formas dizains, porcelāna un stikla apgleznošana, telpa un vide, tēlotājmāksla. Vadījusi tālākizglītības nodarbības vizuāli plastiskās mākslas pedagogiem (2005-2022). Darbojusies kā eksperte dažādās vērtēšanas komisijās, tostarp Valsts Mājturības un mājsaimniecības olimpiādēs, studentu darbu skatēs, skolēnu zinātniski pētniecisko darbu izvērtēšanā, kā arī  vizuālās un vizuāli plastiskās mākslas konkursos (2003-2025).

Stažējusies mākslas, pedagoģijas, dizaina, psiholoģijas, personības izaugsmes un digitālo prasmju jomās Latvijā, Lietuvā, Somijā, Ungārijā, Zviedrijā (1998-2023). Viņas radošo darbību ietekmējuši pedagogi un mākslinieki Valda Semane un Uldis Roga.

thumb|Uldis Roga un Ivanda Spulle-Meiere Ģ.Eliasa muzejā 2020. gadā

Organizējusi un kūrējusi izstādes, tostarp konferencēs "Lauku vide, izglītība un personība" (2014-2020), kā arī Latvijas Lauksaimniecības universitātē veidojusi studentu darbu ekspozīcijas un svētku noformējumus (2000–2023). Kopš 2016. gada organizē studiju programmas “Dizains un amatniecība” studentu darbu izstādes. 

Ir Latvijas Lauksaimniecības universitātes gada balvas "Uzņēmējs nākotnei" izveidotāja (2016-2020).

## Zinātniskā darbība
Pētījumi veikti mākslas pedagoģijā, par vizuālās mākslas, kompozīcijas, stikla apgleznošanas un dizaina mācīšanas metodiku personības attīstības ekoloģijas aspektā. 

## Mākslinieciskā darbība
Māksliniecei ir daudzpusīgs redzesloks, viņa strādā ar dažādiem materiāliem un dažādos mākslas izteiksmes veidos, kuros radošā darbība ietver porcelāna un stikla apgleznošanu, kā arī keramikas trauku un objektu veidošanu. Viņa strādā gan ar funkcionāliem priekšmetiem, gan telpiskiem mākslas darbiem, apvieno daudzveidīgas materialitātes, tehnikas, radot grafiskus risinājumus plaknē un apjomā. Katrs darbs tiek veidots un apgleznots, īpašu uzmanību pievēršot materiāla formai, faktūrai, materialitātei, krāsu saspēlei un kompozicionālajam līdzsvaram.

thumb|Ivanda Spulle-Meiere savu darbu izstādē Jelgavas pilī 2024. gadā

Līdztekus darbam keramikā māksliniece darbojas grafikā, grafiskajā dizainā, kur apvieno dažādas tehnikas un grafiskās izteiksmes līdzekļus. Viņa izpaužas lietišķā grafikā, radot grāmatu ilustrācijas, kurās raksturīga smalka stilizācija, detalizēta vizuālā valoda, estētiskās vērtības un kvalitātes. Viņas darbi gan tradicionālās grafikas tehnikās, gan tušas zīmējumos, gan porcelāna apgleznojumos nebeidz pārsteigt ar eleganti smalko līniju plastiskumu. 

Apvienojot tradicionālas amata prasmes ar laikmetīgu estētiku, māksliniece veido vizuāli daudzslāņainus un konceptuāli pārdomātus darbus, ar kuriem piedalās gan vietējās, gan starptautiskās izstādēs.

## Dalība sabiedriskās organizācijās
* Latvijas Mākslinieku savienības biedre (kopš 2000);
* Latvijas Keramikas asociācijas biedre (kopš 2015);
* Jelgavas mākslinieku biedrības biedre (kopš 2010).

## Personālizstādes
Nozīmīgākās personālizstādes Ģ. Eliasa Jelgavas Vēstures un mākslas muzejā: 
* “Laiks. Ar vēju un pulksteņiem…” (2025);
* “Atspīdēšana. Visu citu lietu krāsas...” (2020/2021);
* “Ieskats uz atskatu” (kopā ar Juri Zēbergu 2015);
* “Sirds. Satikšanās. Putni.” (2010);
un
* “Atspīdēšana. Laikmeta krāsas” galerijā “Durvis” Tukumā (2022);
* Ivandas Spulles-Meieres personālizstāde „Pavasaris. Plaukstās plaukst…” (2021);
* „Tik vienkārši…vienkārši tik” Rojas Jūras zvejniecības muzejā (2018);
* „Dažādi. Saīsināts. Laiks.” Jelgavas kultūras namā (2016).

## Izstādes
Ar saviem darbiem (porcelāns, stikls, keramika, grafika, autortehnika) māksliniece piedalījusies vismaz 300 mākslas izstādēs, tai skaitā starptautiskās. No 1992. gada viņa regulāri piedalās mākslinieku grupu un studentu, mākslas skolas audzēkņu darbu izstādēs; darbi eksponēti Latvijā, Lietuvā, Zviedrijā, Ungārijā, Rumānijā, Honkongā, Polijā, darbi atrodas privātkolekcijās Zviedrijā, Vācijā, Norvēģijā, Japānā u.c.

Nozīmīgākās izstādes:

## Grāmatu ilustrācijas
* Vāka dizaina autore  V. Dišleres grāmatai *“Mājturības un tehnoloģiju skolotāju izglītība Jelgavā 1989-2023”*;

Ilustrācijas:
* M. Pranka-Jankovska *Sabats saksofonam: Dzeja* (2021); 
* A. Lurie. *Cukura diabēts* (2003);
* *Tu nevari mazāk būt. Dzeja.* V. Brinza, A. Celma, L. Daugiša, B.Kārkliņa, J. Keičs, I. Lipska, G. Pūliņa, R. Urtāne, A. Zvaigzne (2016);
* G. Micāne. *Še, kur līgo priežu meži* (1998).

## Apbalvojumi
Par ilggadēju godprātīgu un aktīvu pedagoģisko un izstāžu darbību LLU māksliniece ir apbalvota ar atzinības rakstiem:
* LLU Studentu pašpārvaldes Gada balva nominācijā *Gada iedvesmojošākais mācībspēks* (2014, 2015, 2020);
* LLU atzinības raksti (2008, 2020); 
* pateicība no Jelgavas pilsētas domes par ieguldījumu svētku *MEHATRONS* veidošanā (2020);
* Dobeles novada pašvaldības pateicība par ilggadēju darbu, augstu profesionālo meistarību un ieguldījumu bērnu un jauniešu izglītošanā (2016).

## Nozīmīgāko publikāciju saraksts
* *Sound absorption properties of the patented wood, lightweight stabilised blockboard.* Warsaw, 2023 [līdzautori: Roziņš R., Brencis R., Spulle U.]; 
* *Kompozīcija un mākslas valoda.* Rīga, VIAA, 2020 [līdzautore Reimandova I.];
* *Optiskā māksla LLU mājturības – pedagoģijas specialitātes kompozīcijas un krāsu mācības programmā. *Jelgava, 2003 [līdzautore Paulsone I.];
* *Associative works in visual art.* Siauliai, 2002 [līdzautore Paulsone I.]; 
* *Vizuālā māksla kā process idejas, tēla, personības tapšanā un attīstībā. *Jelgava, 2000;
* *Pamatprincipi kompozīcijas mācīšanas metodikā. *Rēzekne, 1999;
* *Kompozīcijas pamatprincipi keramikas un porcelāna apgleznošanas metodikā. *Jelgava, 1998.

## Galerija

Keramika 8.jpg | Keramika
Keramika 3.jpg | Keramika
Keramika 7.jpg | Keramika
Grafika 18.jpg | Grafika
Grafika 10.jpg | Grafika
Grafika 12.jpg | Grafika
Porcelāns 10.jpg | Porcelāns
Porcelāns 20.jpg | Porcelāns
Porcelāns 30.jpg | Porcelāns
Stikls 20.jpg | Stikls
Stikls 30.jpg | Stikls
Stikls 50.jpg | Stikls
Stikls 60.jpg | Stikls
Stikls 10.jpg | Stikls


## Atsauces